**ΠΙΣΤΕΥΟΥΜΕ ΣΤΟΝ ΘΕΟ**

**1η Διάλεξη**

**Τι γνωρίζουμε σχετικά με τον Θεό**

**Περιεχόμενα**

**Εισαγωγή**

**I. Η Αποκάλυψη και τα Μυστήρια του Θεού**

Α.Θεϊκή Αποκάλυψη

1. Η Κεντρική Έννοια της Θεϊκής Αποκάλυψης

2. Τύποι της Θεϊκής Αποκάλυψης

Β. Θεϊκά Μυστήρια

1. Η Κεντρική Έννοια των Θεϊκών Μυστηρίων

2. Τύποι των Θεϊκών Μυστηρίων

**II.** **Οι Ιδιότητες και τα Έργα του Θεού**

Α. Θεϊκές Ιδιότητες

1. Η Κεντρική Έννοια των Θεϊκών Ιδιοτήτων

2. Τύποι των Θεϊκών Ιδιοτήτων

Β.Θεϊκά Έργα

1. Η Κεντρική Έννοια των Θεϊκών Έργων

2. Τύποι των Θεϊκών Έργων

**ΕΠΙΛΟΓΟΣ**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**ΕΙΣΑΓΩΓΗ**

“Καθαυτό Θεολογία”: μελέτη για τον Ίδιο τον Θεό.

**I. Η ΑΠΟΚΑΛΥΨΗ ΚΑΙ ΤΑ ΜΥΣΤΗΡΙΑ ΤΟΥ ΘΕΟΥ**

Για να καταλάβουμε ποιος είναι ο Θεός, πρέπει να εξερευνήσουμε τι έχει αποκαλύψει ο Θεός για τον εαυτό του και τι κρύβει.

**Α. ΘΕΪΚΗ ΑΠΟΚΑΛΥΨΗ**

**1. Η ΚΕΝΤΡΙΚΗ ΕΝΝΟΙΑ ΤΗΣ ΘΕΪΚΗΣ ΑΠΟΚΑΛΥΨΗΣ**

*Θεϊκή Αποκάλυψή*: Η αποκάλυψη του Θεού δίνεται στους ανθρώπους πάντα με ανθρώπινους όρους και πλήρως εν Χριστώ.

* Ο Θεός πάντοτε αποκάλυπτε τον εαυτό Του με ανθρώπινους όρους.

*Ανθρωπομορφική Αποκάλυψη*: ο Θεός αποκάλυψε τον εαυτό Του με ανθρώπινη μορφή και με τρόπους με τους οποίους τα ανθρώπινα όντα μπορούν να κατανοήσουν.

Είδη ανθρωπομορφικής αποκάλυψης στην Αγία Γραφή:

* Ανθρώπινα Χαρακτηριστικά - χρήση ανθρώπινων ιδιοτήτων (μάτια, αυτιά, συναισθήματα κ.λπ.) ως μεταφορικές περιγραφές του Θεού.
* Ανθρώπινες κοινωνικές δομές - Παρουσιάζοντας τον Θεό ως τον ανώτατο βασιλιά της δημιουργίας, με παρόμοιο τρόπο όπως και οι ανθρώπινοι αυτοκράτορες.
* Ορατές εμφανίσεις -“Θεοφάνεια”, όπως ο Θεός να εμφανίζεται με φυσικό καπνό, φωτιά, ουράνιο σύννεφο της δόξας Του ( Κολοσσαείς κεφ. 1:15, Α’ Τιμόθεου κεφ. 1:17).
* Αφηρημένες ιδιότητές – Περιγράφει τον Θεό χρησιμοποιώντας «δίκαιος», «άγιος», «παντοδύναμος».
* Ο Θεός αποκαλύπτει τον εαυτό Του πλήρως εν Χριστώ.

Ο Ιησούς είναι η υπέρτατη αποκάλυψη του Ίδιου του Θεού στο ανθρώπινο είδος (Κολοσσαείς 1:15).

**2. ΤΥΠΟΙ ΘΕΪΚΗΣ ΑΠΟΚΑΛΥΨΗΣ**

Δυο τύποι αποκάλυψης του Θεού:

* **Γενική Αποκάλυψη -** Ο Θεός αποκαλύπτει τον εαυτό Του στους ανθρώπους μέσω κάθε εμπειρίας την οποία βιώνει ο άνθρωπος μέσα από τη δημιουργία (Ψαλμός 19).
* Ο Ιησούς συχνά διδάσκει θεολογικά μαθήματα από τη γενική αποκάλυψη, χρησιμοποιεί τη φύση και τις κοινές πρακτικές των ανθρώπων για να διδάξει κάτι για τον Θεό.
* Ο Παύλος έδειξε στους Εθνικούς όσα γνώριζαν για τον Θεό μέσω της φύσης και της ελληνική ποίηση (Πράξεις 14:17,17:28).
* Στην προς Ρωμαίους επιστολή κεφ. 1-2, διδάσκει ότι μπορούμε να μάθουμε πολλά πράγματα για τον Θεό μέσα από τις εμπειρίες της ζωής μας και μέσα από τη δημιουργία του Θεού.

*“Δηλαδή, παρ’ ό,τι είναι αόρατες και η αιώνια δύναμη του Θεού και η θεϊκή του ιδιότητα, μπορούσαν να τις δουν μέσα στη δημιουργία, από τότε που έγινε ο κόσμος. Γι’ αυτό και δεν έχουν καμιά δικαιολογία”*(Ρωμαίους 1:20).

“*Φυσική θεολογία*” είναι η διαρκής προσπάθεια εκμάθησης του Θεού μέσα από τη γενική αποκάλυψη.

Τριπλή στρατηγική των μεσαιωνικών σχολαστικών ως σκοπό να ενστερνιστούν την Φυσική θεολογία:

* ”τον τρόπο της αιτιώδους συνάφειας” (*via causalitatis) -* μπορούμε να μάθουμε για τον Θεό, παρατηρώντας όλα τα καλά πράγματα τα οποία Αυτός έχει δημιουργήσει ή ήταν η “αιτία” να υπάρξουν μέσα στη δημιουργία Του.
* “ τον τρόπο της άρνησης” (*via negationis) -* μπορούμε να συμπεράνουμε αλήθειες για τον Θεό, φέρνοντας τον Ίδιο σε αντίθεση με τους περιορισμούς και τις ατέλειες της δημιουργίας.
* “τον τρόπο της υπεροχής” (via eminentiae) - ότι μπορούμε να συμπεράνουμε αλήθειες για τον Θεό, δίνοντας έμφαση στο ότι ο Θεός είναι μεγαλύτερος από όλα την δημιουργία Του.

.

Ως πιστοί ακόλουθοι του Χριστού, πρέπει να είμαστε πρόθυμοι να ψάξουμε όσα περισσότερα μπορούμε να μάθουμε για τον Θεό, μέσω της γενικής αποκάλυψης.

Στην προς Ρωμαίους 1-2 ο Παύλος παρουσιάζει επίσης τις αρνητικές απόψεις σχετικά με τη γενική αποκάλυψη.

*“Αποκαλύπτεται όμως και η οργή του Θεού από τον ουρανό για να τιμωρήσει κάθε ασέβεια και αδικία των ανθρώπων, που με τα άδικα έργα τους συγκαλύπτουν την αλήθεια”* (Ρωμ 1:18)

Η γενική αποκάλυψη αποκαλύπτει την “οργή του Θεού” παρά το έλεος και τη σωτηρία Του( Ρωμαίους 1:18; 1:25)

*“Στη θέση της αλήθειας του Θεού έβαλαν το ψέμα και σεβάστηκαν και λάτρεψαν την κτίση αντί για τον Κτίστη”* (Ρωμ 1:25)

Οι αμαρτωλοί άνθρωποι έχουν τη ροπή να λένε ψέμματα στους εαυτούς τους και στους γύρω τους για το τι ο Θεός έχει αποκαλύψει μέσα από τη δημιουργία Του.

Η διεφθαρμένη ανθρώπινη καρδιά οδήγησε τους θεολόγους να χάσουν την αλήθεια σχετικά με τη φανέρωση του Θεού στη γενική αποκάλυψη.

* ***Ειδική Αποκάλυψη -*** είναι η αυτο-αποκάλυψη του Θεού με υπερφυσικά μέσα (π.χ. όνειρα, οράματα, ακροάσεις, Χριστός).

Η ειδική Αποκάλυψη δεν οδηγεί μόνο στις προσπάθειές μας να κατανοήσουμε τη γενική αποκάλυψη, αλλά φανερώνει τον τρόπο τής αιώνιας σωτηρίας.

Ο Χριστός δίδαξε τους ακόλουθούς Του να αφιερώσουν τους εαυτούς τους στην ειδική αποκάλυψη του Θεού μέσα από τις Γραφές (Μάρκος 12:28-34).

Μπορούμε να βασιστούμε στις Γραφές ώστε να μπορούμε να διακρίνουμε τις φανερώσεις του Θεού, όχι μόνο μέσα από την ειδική αποκάλυψη αλλά και την ειδική αποκάλυψη μέσα στην ιστορία.

**Β. ΘΕΪΚΑ ΜΥΣΤΉΡΙΑ**

**1. Η ΚΕΝΤΡΙΚΗ ΕΝΝΟΙΑ ΤΩΝ ΘΕΪΚΩΝ ΜΥΣΤΗΡΙΩΝ**

*Θεϊκά μυστήρια είναι:* Οι άπειρες και αφανέρωτες αλήθειες για τον Θεό οι οποίες περιορίζουν την κατανόηση μας γι’ Αυτόν*.*

*“Πόσο απέραντος είναι ο πλούτος,η σοφία και η γνώση του Θεού! Πόσο ανεξερεύνητες είναι οι αποφάσεις του κι ανεξιχνίαστα τα σχέδιά του!”* (Ρωμαίους 11:33).

“Υπάρχουν άπειρα περισσότερα στον Θεό, περισσότερα από όσα μπορούμε να φανταστούμε και όσα γνωρίζουμε, τα γνωρίζουμε με ατέλεια”. (Charles Hodge *Συστηματική Θεολογία, Μέρος 1o, κεφάλαιο 4*).

Δεν υπάρχει τίποτα για τον Θεό το οποίο μπορούμε να το κατανοήσουμε πλήρως.

Δύο τρόποι με τους οποίους τα θεϊκά μυστήρια περιορίζουν την κατανόηση μας για τον Θεό:

* Περιορισμένες πληροφορίες

Βλέπουμε μόνο “θαμπά τα πράγματα” της αλήθειας του Θεού σαν να κοιτάμε “μέσα από μεταλλικό καθρέφτη” (Α’ Κορινθίους 13:12).

Αν ο Θεός δεν έχει αποκαλύψει κάτι, τότε, δεν ξέρουμε.

* Περιορισμένες εξηγήσεις

Τα θεϊκά μυστήρια περιορίζουν την ικανότητα μας να εξηγήσουμε τη λογική συνοχή πίσω από ό,τι έχει αποκαλύψει ο Θεός για τον εαυτό Του.

Η αλήθεια οποιουδήποτε θεολογικού ισχυρισμού εξαρτάται μόνο από το αν ο Θεός το έχει αποκαλύψει στη γενική ή στην ειδική αποκάλυψη.

**2. ΤΎΠΟΙ ΤΩΝ ΘΕΪΚΩΝ ΜΥΣΤΉΡΙΩΝ**

Δυο τύποι θεϊκών μυστηρίων:

* **Προσωρινά μυστήρια -** είναι αλήθειες για τον Θεό οι οποίες είναι κρυμμένες από τα ανθρώπινα όντα για κάποιο χρονικό διάστημα αλλά αποκαλύπτονται αργότερα σε κάποιο σημείο της ιστορίας.

Ο Θεός αποκάλυπτε όλο και περισσότερα για τον εαυτό Του, με την πάροδο του χρόνου.

Η πιο δραματική αποκάλυψη των θεϊκών μυστηρίων έγινε στην ειδική αποκάλυψη του Χριστού (Προς Εφεσίους 1:9; 3:3; 6:19).

Μόνο όταν ο Χριστός επιστρέψει μέσα στη δόξα Του θα αποκαλύψει κάθε προσωρινό μυστήριο (Α’ Κορινθίους 13:12).

* **Άληκτα Μυστήρια -** αλήθειες για τον Θεό οι οποίες ξεπερνάνε την αντίληψη μας (το ακατανόητο του Θεού).

Ποτέ δεν θα μπορέσουμε να καταλάβουμε τα πάντα για οτιδήποτε σχετικά με τον Θεό (Ησαΐας 55:8-9).

“*Οι σκέψεις μου δεν είναι σαν τις δικές σας σκέψεις, λέει ο Κύριος, «και τα έργα σας δεν είναι όπως τα δικά μου έργα. Όσο απέχει ο ουρανός από τη γη, τόσο απέχουν τα έργα μου απ’ τα δικά σας, οι σκέψεις μου από τις σκέψεις σας”* (Ησαΐας 55:8-9).

**ΙΙ. ΟΙ ΙΔΙΟΤΗΤΕΣ ΚΑΙ ΤΑ ΕΡΓΑ ΤΟΥ ΘΕΟΥ**

**Α. ΘΕΪΚΕΣ ΙΔΙΟΤΗΤΕΣ**

Η μελέτη των θεϊκών ιδιοτήτων εξετάζει ποιος είναι ο Θεός.

**1. Η ΚΕΝΤΡΙΚΗ ΕΝΝΟΙΑ ΤΩΝ ΘΕΪΚΩΝ ΙΔΙΟΤΗΤΩΝ**

*Οι θεϊκές ιδιότητες είναι:* Τα προτερήματα της ουσίας του Θεού τα οποία αποκαλύπτονται μέσα από μια ποικιλία ιστορικών εκδηλώσεων.

“Ουσία” -στα λατινικά *essentia-* σημαίνει το ον. Στη λατινική θεολογία, η ουσία του Θεού ήταν συνδεδεμένη με τον λατινικό όρο *substantia,* στα ελληνικά “υπόσταση”.

Η “ουσία”, το “ον” ή “η υπόσταση” κάποιου είναι η αδιάλλακτη πραγματικότητα που βασίζεται σε όλες του τις εξωτερικές και μεταβαλλόμενες εκδηλώσεις.

Η ουσία του Θεού περιέχει 4 σημαντικές διακρίσεις:

* Την ουσία του Θεού - τι είναι ο Θεός στον εαυτό Του
* Τις ιδιότητες ή τα προτερήματα του Θεού - οι ιδιότητες της ουσίας Του
* Τις μακροπρόθεσμες ιστορικές εκδηλώσεις του Θεού - τις αποκαλύψεις του εαυτού Του ανάμεσα σε μεγάλες χρονικές περιόδους
* Τις βραχυπρόθεσμες ιστορικές εκδηλώσεις του Θεού - τις αποκαλύψεις του εαυτού Του σε σχετικά σύντομες χρονικές περιόδους

“Υπάρχει μία Θεϊκή Ουσία την οποία ομολογούμε και είναι ο Θεός: Αιώνιος, ασώματος, αδιαίρετος, με άπειρη δύναμη, σοφία και καλοσύνη, ο Δημιουργός και Συντηρητής όλων των πραγμάτων, ορατών και αοράτων” (*Η Ομολογία της Αυγούστας*, Άρθρο 1).

Οι Ευαγγελικοί επιμένουν ότι ο Θεός έχει αποκαλύψει κάποιες *ιδιότητες* ή *ποιότητες* της θεϊκής ουσίας.

Σε ορισμένες περιπτώσεις, οι βιβλικοί συγγραφείς αναφέρονται συγκεκριμένα στα αιώνια και ουσιώδη προτερήματα του Θεού. (Ψαλμός 34:8· Α’ Τιμόθεο 1:17).

Ως επί το πλείστων, οι Γραφές εμφανίζουν τις ιδιότητες του Θεού έμμεσα μέσα από:

* + περιγραφές
  + ονόματα και τίτλους
  + μεταφορές και παρομοιώσεις
  + αναφορές των πράξεων

Ο Θεός πάντοτε εκδηλώνει τον εαυτό Του με τρόπους οι οποίοι είναι αληθινοί με το Ποιος είναι αλλά οι ιδιότητες του Θεού δεν είναι ίδιες με τις εκδηλώσεις του εαυτού Του.

Πρέπει να είμαστε προσεκτικοί να διατηρούμε τις διακρίσεις μεταξύ των ιδιοτήτων του Θεού και των μακροπρόθεσμων και βραχυπρόθεσμων ιστορικών εκδηλώσεών του.

Είναι όμως συχνά δύσκολο να ξεχωρίσουμε μεταξύ των ιδιοτήτων του Θεού και των ιστορικών εκδηλώσεών Του, όταν αυτές διαρκούν μακροχρόνια.

Ο Θεός εκδηλώνει τον εαυτό Του με διάφορους τρόπους μέσα στην ιστορία, όμως, οι ιδιότητες του Θεού είναι εκείνες οι ποιότητές Του οι οποίες είναι αληθινές και ισχύουν για Αυτόν πάντοτε και θα εξακολουθήσουν να ισχύουν για πάντα.

**2.ΤΥΠΟΙ ΤΩΝ ΘΕΪΚΩΝ ΙΔΙΟΤΗΤΩΝ**

Οι Ευαγγελικοί αναφέρονται συνήθως σε δυο κύριους τύπους ιδιοτήτων του Θεού:

* **Αμετάδοτες Ιδιότητες** - είναι εκείνες οι ποιότητες της ουσίας Του που η δημιουργία δεν μπορεί να τις έχει κοινές μαζί Του.

Πολύ συχνά οι αμετάδοτες ιδιότητες του Θεού συνδέονται με τους όρους:

* αιώνιος
* ασώματος
* αδιαίρετος
* άπειρος

Οι Γραφές δεν καλούν τα ανθρώπινα όντα να μιμηθούν αυτές τις ιδιότητες, αλλά να δοξάσουν τον Θεό για το πόσο διαφορετικός είναι από μας.

* **Μεταδόσιμες Ιδιότητες -**κάποιες από τις αιώνιες ποιότητες του Θεού μπορούν να μοιραστούν και να είναι κοινές με τη δημιουργία Του.

Τα ανθρώπινα όντα έχουν δύναμη, σοφία και καλοσύνη στο ατελές ανθρώπινο επίπεδο.

Μέσω των Γραφών, συχνά μας δίνεται η εντολή να μην θαυμάζουμε απλώς αυτές τις θεϊκές ιδιότητες αλλά να τις μιμούμαστε.

**Β. ΘΕΪΚΑ ΕΡΓΑ**

1. **Η ΚΕΝΤΡΙΚΗ ΕΝΝΟΙΑ ΤΩΝ ΘΕΪΚΩΝ ΕΡΓΩΝ**

*Θεϊκά έργα*: Πως ο Θεός συνεργεί σε όλα τα γεγονότα, σύμφωνα με τους δικούς Του αιώνιους σκοπούς.

Ο Θεός επεξεργάζεται κάθε μεμονωμένο γεγονός που έχει συμβεί και θα συμβεί πάντοτε και για πάντα (Εφεσίους 1:11).

*“Δια του Χριστού αποκτήσαμε μερίδιο στην κληρονομία του Θεού, γιατί αυτό ήταν απαρχής το σχέδιό του, σύμφωνα με το οποίο πραγματοποίησε το θέλημά του”* (Εφεσίους 1:11).

Δεν πρέπει να περιορίζουμε τα έργα του Θεού μόνο σε εκείνα τα γεγονότα που η Αγία Γραφή αποδίδει αποκλειστικά στον Θεό.

* Πρώτη αιτία – Ο Θεός είναι η τελική αιτία πίσω από κάθε γεγονός που συμβαίνει σε κάθε στιγμή της ιστορίας.
* Δεύτερες αιτίες – όντα ή αντικείμενα της δημιουργίας που εκτελούν πραγματικούς, αλλά και δευτερεύοντες ρόλους προξενώντας γεγονότα.

Με τον ένα ή τον άλλο τρόπο, τα έργα του Θεού περιλαμβάνουν όλα όσα συμβαίνουν στην ιστορία, είτε τα κάνει άμεσα είτε έμμεσα.

Τα θεία έργα είναι σύμφωνα με τα αιώνια σχέδια του Θεού (Εφεσίους 1:11· Ησαΐας 46:10).

*“Εγώ απ’ την αρχή το μέλλον φανερώνω και από πριν όσα ακόμα δεν έχουν συμβεί. Λέω, “το σχέδιό μου θα εκτελεστεί, κι όλα όσα επιθυμώ θα τα πραγματοποιήσω”* (Ησαΐας 46:10).

Τα έργα του Θεού εκπληρώνουν πάντα τους αιώνιους σκοπούς του.

**2.ΤΥΠΟΙ ΤΩΝ ΘΕΪΚΩΝ ΕΡΓΩΝ**

Δυο τύποι θεϊκών έργων

* Δημιουργία - ο Θεός είναι ο “Δημιουργός όλων των πραγμάτων ορατών και αοράτων*”* (Ομολογίας της Αυγούστας, Άρθρο 1”).

*“Στην αρχή ο Θεός δημιούργησε τον ουρανό και τη γη”* (Γένεση 1:1).

Οι παραδοσιακές απόψεις σχετικά με το έργο του Θεού στη δημιουργία δίνουν έμφαση σε:

* Στο γεγονός - ο Θεός δημιούργησε όλα όσα υπάρχουν.
* Στην ποικιλία - ο Θεός δημιούργησε ποικιλία στη φυσική και την πνευματική σφαίρα.
* Στους σκοπούς - ο Θεός εγκαθίδρυσε τη δημιουργία Του για να εκπληρώσει τους αιώνιους σκοπούς Του.
* Πρόνοια - ο Θεός είναι ο “Συντηρητής όλων των πραγμάτων ορατών και αοράτων*”* (Ομολογίας της Αυγούστας, Άρθρο 1”).

“Πρόνοια” (*providentia) -* “παρακολουθώ κάτι” ή “φροντίζω κάτι”.

Η δημιουργία είναι εξαρτημένη από τον Θεό τώρα, όπως και από την πρώτη στιγμή που δημιουργήθηκε (Κολοσσαείς 1:16-17).

*“Γιατί τα πάντα δι’ αυτού ήρθαν στην ύπαρξη, όσα στον ουρανό κι όσα στη γη, τα ορατά και τα αόρατα, θρόνοι και κυριότητες, αρχές και εξουσίες. Ό,τι υπάρχει είναι πλασμένο δι’ αυτού κι αυτόν έχει σκοπό του. Υπάρχει αυτός πριν από καθετί κι αυτός τα πάντα συγκρατεί, για να μπορούν να υπάρχουν”* (Κολοσσαείς 1:16-17).

Το έργο της φροντίδας τού Θεού μπορεί να συνοψιστεί ως εξής:

* Στο γεγονός - Ο Θεός διατηρεί και συντηρεί τον κόσμο και όλα όσα έχει δημιουργήσει.
* Στην ποικιλία - Ο Θεός αλληλεπιδρά στις διαφορετικές όψεις της δημιουργίας με διαφορετικούς τρόπους
* Στον σκοπό - Ο Θεός διασφαλίζει ότι η δημιουργία θα εκπληρώσει τον αιώνιο σκοπό Του

**ΕΠΙΛΟΓΟΣ**

**Ερωτήσεις Επανάληψης**

1.Τι είναι η θεϊκή αποκάλυψη; Αναφέρετε τέσσερις τρόπους με τους οποίους ο Θεός αποκάλυψε τον εαυτό του με ανθρώπινους όρους (ανθρωπομορφική αποκάλυψη). Συμπεριλάβετε συγκεκριμένα παραδείγματα από τη Γραφή.

2.Εξηγήστε τόσο τη γενική όσο και την ειδική αποκάλυψη. Πώς χρησιμοποιεί ο Θεός κάθε τύπο για να αποκαλύψει τον εαυτό του;

3. Τι εννοούν οι θεολόγοι όταν μιλούν για «θεϊκά μυστήρια»; Ποια είναι η διαφορά μεταξύ των προσωρινών και των άληκτων μυστηρίων; Δώστε παραδείγματα για το καθένα.

4.Πώς ορίζουν οι συστηματικοί θεολόγοι τις θεϊκές ιδιότητες; Γιατί πρέπει να διακρίνουμε προσεκτικά τις ιδιότητες του Θεού και τις ιστορικές εκδηλώσεις Του όταν μελετάμε σωστά τη θεολογία;

5.Πώς ορίζουν οι ευαγγελικοί τα θεϊκά έργα του Θεού; Τι σημαίνει ότι ο Θεός «επεξεργάζεται τα πάντα σύμφωνα με το σκοπό του θελήματός του» (Εφεσίους 1:11);

6. Η Ομολογία της Αυγούστας μας λέει ότι ο Θεός είναι «ο Δημιουργός και ο Συντηρητής των πάντων». Εξηγήστε τους δύο τύπους θεϊκών έργων που αντιπροσωπεύουν αυτή την δήλωση.

**Ερωτήσεις εφαρμογής**

1. Ποιες ιδιότητες του Θεού που εμφανίζονται στο πρόσωπο του Ιησού Χριστού σας εκπλήσσουν περισσότερο στον Δημιουργό σας; Πώς το πρόσωπο του Ιησού Χριστού σας εμποδίζει να διαμορφώσετε την εικόνα του Θεού;

2. Εκτός από την Αγία Γραφή, τι είδους πράγματα έχετε μάθει για τον κόσμο γύρω σας από όσα έχει αποκαλύψει ο Θεός στη φύση; Έχει κάνει διαφορά στην καθημερινή σας ζωή η αποκάλυψη του Θεού μέσω της δημιουργίας του; Εξήγησε την απάντησή σου.

3. Δεν μπορούμε να σωθούμε μέσω της γνώσης που αποκτάται μόνο από τη γενική αποκάλυψη. Πώς χρησιμοποίησε ο Θεός την ειδική αποκάλυψη για να σας φέρει σε μια προσωπική σχέση με τον Ιησού Χριστό ως Κύριο και Σωτήρα σας; Πώς επηρεάζει αυτό τον τρόπο που υπηρετείτε τους γύρω σας;

4. Σκεφτείτε κάποιον που γνωρίζετε και που αρνείται να πιστέψει ότι υπάρχει Θεός. Ποιοι είναι μερικοί πιθανοί λόγοι για τους οποίους κάποιος μπορεί να αρνηθεί την ύπαρξη του Θεού; Πώς μπορεί η γενική αποκάλυψη να αντικρούσει αυτή τη δυσπιστία;

5. Πώς σας ανακουφίζει και σας καθησυχάζει στη χριστιανική σας ζωή το δόγμα της υπεροχής του Θεού; Τι είναι αυτό που σας προκαλεί περισσότερο στην πλήρη «ετερότητα» του Θεού και γιατί;

6. Στο Ησαΐας 55:8-9, ο Θεός μας υπενθυμίζει ότι οι δρόμοι του είναι πολύ πιο πέρα από τους δικούς μας. Ονομάστε μερικές από τις ενέργειες του Θεού που είναι δύσκολο να κατανοήσετε. Τι ανυπομονείτε περισσότερο να καταλάβετε όταν ο Χριστός επιστρέψει με δόξα;

7. Όπως μάθαμε σε αύτη την διάλεξη, «Ο Θεός εργάζεται τα πάντα σύμφωνα με τους αιώνιους σκοπούς του». Πώς αυτό σας καθησυχάζει και σας ενισχύει όταν υποφέρετε από δοκιμασίες και αντιμετωπίζετε πειρασμούς; Πώς μπορείτε να χρησιμοποιήσετε αυτήν την αλήθεια για να καθησυχάσετε και να ενισχύσετε τους άλλους;

8. Το δόγμα της πρόνοιας του Θεού μας λέει ότι εργάζεται πάντα στη ζωή μας. Πότε μπήκατε περισσότερο στον πειρασμό να σκεφτείτε ότι ο Θεός δεν εργάζεται στη ζωή σας; Ποια εδάφια της Γραφής σας καλούν σε μια σωστή κατανόηση της συνεχούς φροντίδας και πρόνοιας του για εσάς;

9. Ποιο είναι το πιο σημαντικό πράγμα που μάθατε σε αυτή την διάλεξη;